
Datganiad o ddefnydd deallusrwydd artiffisial.
Rwy’n cydnabod y defnydd o offeryn deallusrwydd artiffisial Co-Pilot 
(https://m365.cloud.microsoft/chat?FORM=undexpand&fromcode=edgesidebar&redirectid=acc53c56-d59f-4605-9001-58a4bfb1d5b1&auth=2a) ar 16 Ionawr 2026 i gymharu fy nghynllun ar gyfer y cyflwyniad, fy nealltwriaeth o’r dasg a gallu’r offeryn i ateb yn y Gymraeg. Defnyddiais yr anogwr:
“Helo.Rwy'n astudio ar gwrs Tystysgrif ôl-raddedig mewn Polisi a Chynllunio Iaith - Lefel 7. Dwi eisiau cymorth i gynllunio fy aseiniad. Testun yr aseiniad yw: "Dadansoddwch yn feirniadol ddatblygiad damcaniaethol ac ymarferol y maes polisi a chynllunio iaith, gan gyfeirio at gyd-destun mwy nag un gymuned ieithyddol." Dwi ddim eisiau cymorth i ysgrifennu'r cynnwys, jest cymorth i ddod a'm meddyliau at ei gilydd i greu'r cyflwyniad.Plis edrycha drwy y ffeiliau dwi wedi eu atodi gan ddarllen y ffeil - "GA36d-Manyleb-Asesu-Lefel-7-Tystysgrif Polisi a Chynllunio Iaith_Mod 1_Traethawd 2025-2026 terf" - yn ei gyfanrwydd a thudalen 15-17 o - "PV8a Rhagoriaith Cyfeirlyfr Modylau Olraddedig 2025-26".Dwi'n ansicr o le i ddechrau gan fod y maes a'r cynnwys mor eang.”
Fe wnes i hefyd ddefnydd o’r rhaglen cywiro iaith Cysill i wirio darllenadwyedd, gramadeg a chystrawen fy nghyflwyniad ar 23 Ionawr 2026. 

Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth.



Traethawd.
Mae’r traethawd hwn yn canolbwyntio ar archwilio a dadansoddi’n feirniadol ddatblygiad damcaniaethol ac ymarferol y maes polisi a chynllunio iaith. Nod y traethawd yw deall sut mae’r maes wedi datblygu, pa syniadau allweddol sy’n ei lywio, a sut mae’r cysyniadau hyn yn cael eu gweithredu mewn cyd-destunau go iawn. Mae cynllunio iaith yn faes cymhleth gan ei fod yn ymwneud â pholisïau, ideolegau, grym cymdeithasol, hunaniaeth, addysg, a demograffeg, ac yn gweithredu ar sawl lefel (macro, meso a micro). O ganlyniad, mae’n angenrheidiol defnyddio fframweithiau damcaniaethol amrywiol i ddeall sut mae ieithoedd lleiafrifol yn cael eu cynnal neu eu gwanhau, ond mae tensiynau amlwg rhwng beth mae llywodraethau’n bwriadu ei wneud, a beth sy’n digwydd mewn cymunedau o ddydd i ddydd.
Yn y traethawd hwn, byddaf yn canolbwyntio ar ddau faes craidd: trosglwyddo iaith, a hunaniaeth ieithyddol. Beth sy’n dylanwadu ar agweddau a defnydd cymunedol o iaith? Mae’r ddau faes yn allweddol wrth ddeall sut mae ieithoedd lleiafrifol yn parhau neu’n gwanhau.
Rwyf wedi dewis cymharu Cymru a Gwlad y Basg gan eu bod yn ddwy gymuned sydd yn bwrpasol wrth ddatblygu polisïau a gosod statws i’w ieithoedd er mwyn cryfhau eu tynged, ond sydd â sefyllfa wleidyddol, statws cyfreithiol a realiti/barn cymdeithasol gwahanol. Mae hyn yn creu cyfle cyfoethog ar gyfer cymharu yn feirniadol a’r y berthynas rhwng polisi, hunaniaeth a throsglwyddo iaith.
Bydd y dadansoddiad yn seiliedig ar waith damcaniaethwyr allweddol megis Fishman, Haugen a Cooper ac yn fras, mi fydd y dadansoddiad yn dangos bod y ddwy gymuned wedi gwneud cynnydd sylweddol mewn addysg a chynllunio statws, ond bod tensiynau parhaol rhwng polisi ar lefel llywodraethol (macro) a defnydd gwirioneddol ar lefel gymunedol (micro). Bydd y gymhariaeth yn tynnu sylw at y ffactorau sy’n helpu neu’n rhwystro trosglwyddo iaith a datblygiad hunaniaeth.
The term language planning refers to the organized pursuit of solutions to language problems, typically at the national level. (Fishman 1973 t: 24). 

Felly y ‘broblem’ dwi’n ceisio archwilio ymhellach yw sut mae cau y bwlch rhwng y ‘macro’ (Polisïau Caffael - Trosglwyddo iaith) a’r ‘micro’ (Hunaniaeth, defnydd iaith) yn debyg i waith Hodges a Prys yn eu darn “The community as a language planning crossroads” (1991).

Mae’r maes polisi a chynllunio iaith yn faes eang â sawl disgyblaeth sy’n ceisio dylanwadu ar sut mae ieithoedd yn cael eu rheoli, eu cynnal a’u datblygu mewn cymdeithas. Mae maes hefyd yn un cymhleth gan ei fod yn gweithredu ar sawl lefel: y lefel macro (polisi’r wladwriaeth), lefel meso (sefydliadau fel ysgolion), â’r lefel micro (unigolion a chymunedau), fel y trafodir gan Baldauf. 
Language planning is normally thought of in terms of large-scale, usually National planning, often undertaken by governments and meant to influence, if not change ways of speaking or literacy practices within a society. It normally encompasses four aspects: status planning (about society), corpus planning (about language), language-in-education (or acquisition) planning (about learning), and (most recently) prestige planning (about image). When thinking about these aspects, both policy (i.e.form) and planning (i.e.function) components need to be considered as well as whether such policy and planning will be overt or covert in terms of the way it is put into action. Language policy and planning on this scale has dominated current work in the field. However, over the past decade language planning has taken on a more critical edge and its ecological context has been given greater emphasis, leading to an increasing acceptance that language planning can (and does) occur at different levels, i.e. the macro, meso and micro. This shift in focus has also led to a rethinking of agency who has the power to influence change in these micro language policy and planning situations (Baldauf, 2006, t. 147).
Y mae hefyd yn sôn yma am y cyd-destun ecolegol sydd yn gallu dylanwadu a chael effaith ar bolisïau o fewn y maes. Mae rhain yn cynnwys grym, ideoleg a hunaniaeth; felly mae unrhyw bolisi neu ymyrraeth yn rhyngweithio â’r ffactorau hyn. 
Mae Cooper yn trafod hyn yn ei lyfr “Language planning and social change” hefyd gan ddadlau mai proses o ddylanwadu ar ymddygiad ieithyddol yw cynllunio iaith.
I agree with Karam (1974: 108) that "regardless of the type of language planning, in nearly all cases the language problem to be solved is not a problem in isolation within the region or nation but is directly associated with the political, economic, scientific, social, cultural, and/or religious situation." But I would go further and assert that the latter considerations - political, economic, scientific, etc. - serve as the primary motivation for language planning. Thus those definitions which are framed in terms of the solution of language or communication problems obscure a fundamental point about language planning, namely that it is typically, perhaps always, directed ultimately towards nonlinguistic ends. Definitions of language planning as the solution of language problems are not wrong, but they are misleading. They deflect attention from the underlying motivation for language planning. Inasmuch as language planning is directed ultimately toward the attainment of nonlinguistic ends, it is preferable, in my opinion, to define language planning not as efforts to solve language problems but rather as efforts to influence language behavior. (Cooper, 1989, t. 35).
O fewn y drafodaeth eang hon, rwyf yn canolbwyntio ar ddau faes craidd: trosglwyddo iaith a hunaniaeth ieithyddol. 
Mae trosglwyddo iaith, fel y disgrifiwyd gan Fishman, yn allweddol ar gyfer cynnal iaith a dyfodol siaradwyr a’u cymunedau.
Ultimately, nothing is as crucial for basic RLS success as intergenerational mother-tongue transmission. Gemeinschaft (the intimate community whose members are related to one another via bonds of kinship, affection and communality of interest and purpose) is the real secret weapon of RLS (Fishman, 2001 t. 458-459).

Mae hunaniaeth ieithyddol, ar y llaw arall, yn dylanwadu’n gryf ar ymlyniad ac agweddau pobl tuag at yr iaith, yn ogystal â’u parodrwydd i’w ddefnyddio o ddydd i ddydd.
While top down macro level language planning is seen as the traditional domain of language planning, an understanding of micro level linguistic interaction is key in understanding how language is actually used by actors within their communities. (Hodges a Prys 2019, 210)
Mae hyn yn dangos y cymhlethdod sy’n bodoli wrth geisio darganfod datrysiad i’r ‘broblem’ o sut i ddylanwadu ar bobl i ddefnyddio iaith. Er mwyn trio deall ac ateb y broblem, mae angen i ni edrych yn feirniadol ar esiamplau o wledydd sydd yn ceisio cynyddu nifer y siaradwyr o iaith leiafrifol a defnydd y siaradwyr hynny o’r iaith drwy ddefnyddio y teipolegau cynllunio gwahanol sef Cynllunio Statws, Corpws, Caffael a Bri.
Rwyf wedi dewis cymharu’r sefyllfa yma yng Nghymru gyda Gwlad y Basg. Mae’r gweledydd hyn yn gymunedau lleiafrifol ond gwydn o ran iaith, gyda enghreifftiau cryf o gynnal ac adfywio iaith. Mae’r ddwy gymuned yn rhannu nodweddion cyffredin, megis pwyslais ar addysg fel prif fecanwaith trosglwyddo iaith, ond maent yn wahanol iawn o ran strwythur gwleidyddol, statws cyfreithiol a chyd-destun cymdeithasol.
Yma yng Nghymru, nid oedd gan y Gymraeg unrhyw statws yn dilyn Deddfau Uno Harri VIII yn 1536 ond rhywsut, fe oroesodd yr iaith ac yn dilyn twf mewn hyder cenedlaetholgar, protestiadau ac ymgyrchoedd i geisio adfywio’r iaith ac adennill statws swyddogol ar ddiwedd yr 1950au fe gyflwynwyd Deddf yr Iaith Gymraeg 1967, a argymhellodd ddilysrwydd cyfartal i’r Gymraeg mewn llysoedd barn, yng Nghymru. 
Mae damcaniaethau a chysyniadau’r maes cynllunio iaith wedi chwarae rôl hanfodol yn natblygiad yr iaith dros yr hanner canrif wedyn gan weld:
Sefydliad Bwrdd yr Iaith Gymraeg, Deddf Iaith newydd yn 1993, Sefydlu Cynulliad Cymru yn 1999 i ddatganoli ychydig a bwerau o Lywodraeth Prydain yn San Steffan, Cyflwyno ‘Iaith Pawb, Cynllun Gweithredu Cenedlaethol ar gyfer Cymru Ddwyieithog’ yn 2003 (Llywodraeth Cymru, 2012) ac yna yn 2009 fe gafodd y llywodraeth yng Nghymru y pŵer i ffurfio deddfau. 
Felly yn 2010 fe gyhoeddwyd Mesur ar yr iaith Gymraeg ac ym mis Chwefror 2011 fe ddaeth y mesur yn gyfraith gan roi statws swyddogol i’r Gymraeg a galluogi i’r llywodraeth osod safonau iaith ar gyrff cyhoeddus.

Mesur gan Gynulliad Cenedlaethol Cymru i wneud darpariaeth ynglŷn â statws swyddogol y Gymraeg yng Nghymru; i ddarparu ar gyfer Cyngor Partneriaeth y Gymraeg; i sefydlu Swydd Comisiynydd y Gymraeg; i ddarparu ar gyfer Panel Cynghori Comisiynydd y Gymraeg; i wneud darpariaeth ynglŷn â hybu a hwyluso defnyddio'r Gymraeg ac ynglŷn â pheidio â thrin y Gymraeg yn llai ffafriol na'r Saesneg; i wneud darpariaeth ynglŷn â safonau'n ymwneud â'r Gymraeg (gan gynnwys dyletswyddau i gydymffurfio â'r safonau hynny, a hawliau sy'n deillio o allu gorfodi'r dyletswyddau hynny); i wneud darpariaeth ynglŷn ag ymchwilio i ymyrraeth â'r rhyddid i ddefnyddio'r Gymraeg; i sefydlu Tribiwnlys y Gymraeg; i ddiddymu Bwrdd yr Iaith Gymraeg a chynlluniau iaith Gymraeg; ac at ddibenion cysylltiedig.
(Mesur y Gymraeg (Cymru) 2011), 
Yn 2017 fe gyhoeddwyd Llywodraeth Cymru y strategaeth Cymraeg 2050: Miliwn o siaradwyr. Strategaeth uchelgeisiol o gyrraedd miliwn o siaradwyr erbyn y flwyddyn 2050 gan nodi tair thema i’r cynllun sef, cynyddu nifer y siaradwyr Cymraeg, cynyddu’r defnydd o’r Gymraeg a chreu amodau ffafriol – seilwaith a chyd-destun. 
Mae’r strategaeth yma yn cyfuno enghreifftiau o gynllunio statws, caffael a bri. Penderfyniad pwrpasol i drio codi proffil, rhoi hyder i bobl a newid agweddau negyddol pobl am y Gymraeg er gwell fel esbonia Elin Haf Gruffydd Jones yma,

Nid cynnal yr hanner miliwn neu’r 20% oedd yr uchelgais briodol i iaith fel y Gymraeg chwaith. Nid dyna oedd wedi bod yn digwydd yn y gwledydd hynny ers y 1980au a’u naratif a’u polisïau blaengar. Roedd rhaid i ninnau hefyd droi ein naratif ‘achub’ yr iaith yn naratif twf ac ymestyn. Dyna fyddai’r cam synhwyrol nesaf i adeiladu ar yr hyn yr oedd y Gymdeithas eisoes yn ei ddadlau – fod y Gymraeg yn perthyn i bawb. Roedd ‘Miliwn o Siaradwyr’ yn symboleiddio hyn: yn darged uchelgeisiol, credadwy, cofiadwy, mesuradwy allai gydio yn nychymyg y genedl, i greu’r newid ar y raddfa yr oedd ei angen Brwydr ryngwladol yw brwydr yr iaith (Jones, 2022 t.102)
Yn wahanol i Gymru, mae Gwlad y Basg yn cynnwys tri thiriogaeth wahanol gyda statws ieithyddol gwahanol ym mhob un: 
It may be useful here to remind readers of the Basque Country’s political
and territorial differences, being divided between Spain and France. In Spain the southern Basque Country is further broken down into two Autonomous Communities: the BAC comprises the territories of Araba, Bizkaia and Gipuzkoa, and the NAC, the territory of Nafarroa (Navarre). Each of these political divisions has its own government and parliament (as of 1979 in the BAC and 1980 in the NAC) and therefore each applies its own linguistic policies. The French northern Basque Country, or Iparralde, is made up of the Basque territories of Benafarroa, Lapurdi and Zuberoa, where they are not recognised officially as a group, nor are they any kind of political–administrative unit within France, and, therefore, cannot apply linguistic policies of their own. (Azurmendi, Bachoc a Zabaleta 2001 t.235 )
Mae datblygiad yr iaith yno wedi bod yn rhyfeddol gan feddwl fod yr iaith wedi cael ei wahardd yn ystod unbenaeth Francisco Franco rhwng 1939-1975.
During Franco’s dictatorship (1939-1975), the prevalent ideology behind language policy in the Basque Country was linguistic assimilation (Cobarrubias, 1983). Franco’s far-right regime enforced the use of Spanish, the dominant language, in all spheres of public life, denying the Basque-speaking minority equal linguistic rights (Agustín Lana, 2021 t.1).
Yn dilyn marwolaeth Franco ac wrth greu cyfansoddiad newydd i Sbaen, crëwyd y system gymhleth yma, sy’n cael effaith sylweddol ar addysg, hawliau iaith, ac argaeledd gwasanaethau cyhoeddus.
Yn astudiaeth Agustín Lana mae’n dangos bod tua 25% o boblogaeth y BAC yn siarad Basgeg fel mamiaith, ond dim ond 9% yn Navarra. Mae’r gwahaniaeth hwn yn adlewyrchu degawdau o bolisïau gwahanol: cenedlaetholdeb Basgeg cryf a buddsoddiad trwm gan y BAC ar un llaw, a model mwy cymhleth, rhanbarthol a gwleidyddol amwys yn Navarra ar y llaw arall.

Mae polisïau cyhoeddus wedi bod yn ganolog i ymdrechion Cymru a Gwlad y Basg i gynnal ac adfywio eu hieithoedd lleiafrifol. Fodd bynnag, er bod y ddwy gymuned yn rhannu’r nod o gryfhau caffael iaith a chynyddu defnydd cymdeithasol, maent wedi mabwysiadu modelau polisi gwahanol iawn, wedi’u siapio gan wahaniaethau gwleidyddol, cyfreithiol a chymdeithasol.
Mae’r adran hon yn archwilio polisïau cyhoeddus craidd y ddwy gymuned, gan ganolbwyntio ar statws cyfreithiol, caffael drwy addysg, a hyrwyddo defnydd cymdeithasol, er mwyn deall sut mae’r polisïau hyn yn ceisio dylanwadu ar ymddygiad ieithyddol.

Yn Nghymru, cafodd y Gymraeg statws swyddogol drwy Fesur y Gymraeg (Cymru) 2011. Mae’r fframwaith hwn wedi arwain at gynnydd sylweddol yng ngwelededd y Gymraeg yn enwedig yn y sector cyhoeddus, gan sicrhau bod gan y Gymraeg statws gyfreithiol gyfartal yng Nghymru. 

Kloss viewed the object of status planning to be recognition by a national government of the importance or position of one language in relation to others. 
However, the term has since been extended to refer to the allocation of languages or language varieties to given functions, e.g. medium of instruction, official language, vehicle of mass communication. Gorman (1973: 73) defines language allocation as "authoritative decisions to maintain, extend, or restrict the range of uses (functional range) of a language in particular settings (Cooper 1989 t. 32)
Yn wahanol, mae Gwlad y Basg yn gweithredu o dan drefniant llawer mwy cymhleth. Yn y BAC, mae’r Fasgeg a’r Sbaeneg yn ieithoedd cyd-swyddogol ers diwedd oes Franco, ac felly mae cysylltiad cryf rhwng yr iaith a hunaniaeth Fasgeg. Yn Navarra, mae statws y Fasgeg wedi’i gyfyngu’n ddaearyddol drwy system parthau ieithyddol, tra nad oes gan y fasgeg unrhyw statws swyddogol o gwbl yn Iparralde (Ffrainc). Mae’r fframwaith anwastad hwn yn golygu bod hawliau ieithyddol yn amrywio rhwng ardaloedd, gan effeithio’n uniongyrchol ar fynediad at addysg, gwasanaethau cyhoeddus a chyfleoedd gwaith.
O safbwynt beirniadol, er bod Cymru’n enghraifft o bolisi statws cynhwysfawr ac unffurf, mae’r data diweddar yn awgrymu nad yw statws swyddogol ar ei ben ei hun yn ddigon i sicrhau defnydd cymdeithasol helaeth. Yn y Basg, mae’r gwahaniaeth rhwng y BAC a Navarra yn dangos yn glir sut y gall statws cyfreithiol anghyson greu amodau gwahanol iawn ar gyfer trosglwyddo a defnydd ieithyddol.
Yn y ddwy gymuned, mae addysg yn ganolog i bolisi caffael ac yn cael ei hystyried yn brif fecanwaith trosglwyddo iaith. Yn Nghymru, mae ehangu addysg cyfrwng Cymraeg yn un o brif amcanion strategaeth Cymraeg 2050 (Llywodraeth Cymru, 2017), gyda’r nod o gynyddu nifer y siaradwyr drwy’r system ysgolion. Mae data trosglwyddo’r Gymraeg yn dangos bod addysg yn arbennig o bwysig mewn cartrefi lle nad yw’r Gymraeg yn cael ei throsglwyddo’n naturiol.
Yn y Basg, mae’r system addysgol A/B/D/X wedi bod yn ganolog i bolisi caffael. Yn arbennig, mae’r twf parhaus mewn ysgolion Model D (trochi llawn yn y Basgeg) yn y BAC yn cael ei ystyried yn un o lwyddiannau mwyaf polisïau iaith y rhanbarth. Fodd bynnag, mae darlun gwahanol yn ymddangos yn Navarra, lle mae Model X (cyfrwng Sbaeneg) yn parhau i ddominyddu, gan gyfyngu ar effaith polisïau caffael yn yr hir dymor.
In the BAC, the Decree of Bilingualism published in July 1983 defined the bilingual teaching models to be used in the future. Three main models were established (the fourth one, the Spanish-only model, called X, takes less than 1 per cent of the pre-university students) (Etxeberria, 1999):
– Model A:Almost all teaching is completed in Spanish. Basque is taught as a subject.
– Model B:Teaching is completed half in Spanish and half in Basque. Both languages are thus medium as well as subject.
– Model D:Almost all teaching is in Basque
(Aiestaran a Baker. 2004. t.10).
Mae hyn yn amlygu un o’r tensiynau craidd a nodwyd gan Fishman yn ei fframwaith GIDS: er bod addysg yn gallu creu siaradwyr newydd, nid yw’n gwarantu trosglwyddo parhaus na defnydd cymdeithasol y tu hwnt i’r ysgol. Yn wir, mae astudiaethau diweddar o gyd-destun y Basg yn dangos bod cynnydd mewn cymhwysedd ieithyddol yn aml yn llawer cyflymach na chynnydd mewn defnydd bob dydd, gan godi cwestiynau ynghylch effaith tymor hir polisi caffael sy’n dibynnu bron yn llwyr ar addysg ffurfiol.
Y tu hwnt i statws a chaffael, mae polisïau bri sydd yn ceisio dylanwadu ar ddefnydd cymdeithasol yn hanfodol i gynnal iaith. Mae strategaethau megis y “Cynnig Cymraeg” gan Swyddfa Comisiynydd yr Iaith yn hyrwyddo’r Gymraeg yn y gweithle ac yn creu bri ar allu busnesau a mentrau cymunedol lleol i gynnig gwasanaeth Gymraeg gan geisio normaleiddio’r defnydd o’r Gymraeg ym mywyd pob dydd. Yn y Basg, mae’r llywodraethau rhanbarthol, yn enwedig yn y BAC, wedi buddsoddi’n sylweddol mewn cyfryngau Basgeg, digwyddiadau diwylliannol a mentrau cymunedol megis Euskaraldia, sydd wedi’i gynllunio i newid normau ymddygiadol drwy feithrin hyder i ddefnyddio’r iaith mewn sefyllfaoedd cymdeithasol bob dydd. Gellir dehongli hyn fel enghraifft glir o’r hyn y mae Cooper yn ei ddisgrifio fel cynllunio iaith sy’n ceisio dylanwadu ar ymddygiad yn hytrach na newid strwythurau yn unig.
Fodd bynnag, mae beirniadaeth wedi’i chodi ynghylch effeithiolrwydd rhai polisïau bri, yn enwedig y rhai sy’n dibynnu ar gyfryngau traddodiadol â chynulleidfaoedd cyfyngedig. Mae hyn yn tynnu sylw at her gyffredin i’r ddwy gymuned: sut i greu amodau cymdeithasol lle mae defnyddio’r iaith leiafrifol yn teimlo’n naturiol, yn berthnasol ac yn gymdeithasol werthfawr.
Wrth gymharu Cymru a Gwlad y Basg, daw nifer o themâu allweddol i’r amlwg. Yn gyntaf, mae Cymru’n arwain o ran eglurder statws cyfreithiol, tra bod y Basg yn cynnig astudiaeth gymharol unigryw o sut mae statws anghyfartal yn effeithio ar ganlyniadau polisi. Yn ail, mae’r ddwy gymuned wedi buddsoddi’n drwm mewn addysg, ond mae’r dystiolaeth yn awgrymu bod addysg ar ei phen ei hun yn annigonol i sicrhau defnydd cynaliadwy, gan adlewyrchu pryderon damcaniaethol Fishman am bwysigrwydd yr ecosystem ieithyddol ehangach.
Yn drydydd, mae polisïau sy’n targedu normau cymdeithasol a hunaniaeth yn ymddangos yn gynyddol bwysig. Fel y nodir gan Hodges a Prys (2022), mae’r gymuned yn gweithredu fel “croesffordd” lle mae polisïau macro yn cwrdd â realiti micro. Yn absenoldeb perchnogaeth gymunedol a hyder unigol, gall hyd yn oed y polisïau mwyaf uchelgeisiol fethu â chyflawni eu nodau.

Yn ôl Cyfrifiad 2021, roedd 538,300 o bobl yng Nghymru (17.8% o’r boblogaeth) yn gallu siarad Cymraeg, gan gynrychioli gostyngiad o 1.2 pwynt canran ers 2011. Er bod y gostyngiad cyffredinol hwn wedi denu sylw sylweddol, mae’r data’n dangos darlun llawer mwy cymhleth pan ystyrir oedran, daearyddiaeth a mathau o aelwydydd. (ONS, 2022)
Wrth edrych ar Gyfrifiad Ysgolion Blynyddol (Stats Cymru, 2024) gwelwn

	Cyfrwng Cymraeg: Cymraeg yw iaith yr ysgol o ddydd i ddydd. Cymraeg yw'r iaith a ddefnyddir i gyfathrebu â'r disgyblion ac yng ngweinyddiaeth yr ysgol. Mae'r ysgol yn cyfathrebu â'r rhieni yn y naill iaith a'r llall.

	Ddwy ffrwd: Defnyddir y Gymraeg a'r Saesneg ym mywyd yr ysgol o ddydd i ddydd. Mae'r ysgol yn cyfathrebu â'r rhieni yn y naill iaith a'r llall.

	Drawsnewidiol: Cymraeg yw iaith yr ysgol o ddydd i ddydd. Rhoddir blaenoriaeth uchel i greu ethos Cymraeg. Mae'r ysgol yn cyfathrebu â'r rhieni yn y naill iaith a'r llall.

	Ddwyieithog categori A: Addysgir o leiaf 80% o'r pynciau ac eithrio'r Gymraeg a'r Saesneg drwy gyfrwng y Gymraeg yn unig i bob disgybl. Mae un neu ddau o bynciau yn cael eu haddysgu i rai o'r disgyblion yn Saesneg neu yn y naill iaith a'r llall.

	Ddwyieithog categori B: Addysgir o leiaf 80% o'r pynciau (ac eithrio'r Gymraeg a'r Saesneg) drwy gyfrwng y Gymraeg ond fe'u haddysgir drwy gyfrwng y Saesneg hefyd.

	Ddwyieithog categori C: Addysgir 50 - 79% o bynciau (ac eithrio'r Gymraeg a Saesneg) drwy gyfrwng y Gymraeg ond fe'u haddysgir drwy gyfrwng y Saesneg hefyd.

	Ddwyieithog categori Ch: Addysgir pob pwnc (ac eithrio'r Gymraeg a'r Saesneg) i bob disgybl gan ddefnyddio'r naill iaith a'r llall.

	Cyfrwng Saesneg yn bennaf ond â defnydd sylweddol o'r Gymraeg: Y cyd-destun ieithyddol fydd yn pennu iaith neu ieithoedd yr ysgol o ddydd i ddydd. Defnyddir y naill iaith a'r llall i gyfathrebu â'r disgyblion rhieni a yng ngweinyddiaeth yr ysgol.

	Cyfrwng Saesneg: Saesneg yw iaith yr ysgol o ddydd i ddydd, ond defnyddir rhywfaint o Gymraeg hefyd i gyfathrebu â'r disgyblion. Mae'r ysgol yn cyfathrebu â'r rhieni naill ai yn Saesneg neu yn y naill iaith a'r llall.





Yn nhermau trosglwyddo rhwng cenedlaethau, mae data’r Cyfrifiad (Llywodraeth Cymru, 2024) yn dangos bod y siawns o drosglwyddo’r Gymraeg i blant 3–4 oed yn 80.7% mewn aelwydydd lle mae dau riant yn siarad Cymraeg. Mewn aelwydydd lle nad yw’r Gymraeg yn cael ei siarad gan oedolion, mae’r gyfradd drosglwyddo’n isel iawn ar 7.3% (Llywodraeth Cymru, 2024). Mae hyn yn pwysleisio’r dibyniaeth gynyddol ar addysg fel prif fecanwaith caffael, yn hytrach na throsglwyddo naturiol drwy’r teulu, ac yn adlewyrchu pryderon damcaniaethol Fishman ynghylch cynaliadwyedd trosglwyddo hirdymor.
Yn ddaearyddol, mae’r gyfran uchaf o siaradwyr Cymraeg yn parhau i gael ei chanfod yn y gogledd-orllewin, gyda chyfrannau is yn y de-ddwyrain ac ardaloedd trefol. Mae Cyfrifiad 2021 (ONS, 2022) hefyd yn nodi gostyngiad sylweddol mewn rhai siroedd traddodiadol Gymraeg, megis Sir Gaerfyrddin, gan awgrymu bod symudedd poblogaeth, mudo i mewn, a newidiadau economaidd yn tanseilio seiliau demograffeg traddodiadol y Gymraeg.
Yn bwysig, mae’r data’n tynnu sylw at fwlch parhaus rhwng gallu i siarad Cymraeg a defnydd cymdeithasol. Er bod nifer cymharol sylweddol o bobl yn adrodd gallu ieithyddol, nid yw hyn o reidrwydd yn cyfateb i ddefnydd rheolaidd yn y cartref, y gweithle nac mewn mannau cyhoeddus. Mae’r gwahaniaeth hwn yn gosod cyd-destun hanfodol ar gyfer dehongli effeithiolrwydd polisïau statws a chaffael a drafodwyd yn flaenorol.
Mae data o Wlad y Basg yn adlewyrchu patrwm tebyg ond mewn cyd-destun gwahanol. Yn y BAC, amcangyfrifir bod tua chwarter y boblogaeth â Basgeg fel mamiaith, gyda chyfran sylweddol bellach yn gallu siarad y iaith o ganlyniad i ehangu addysg drochi. Ers dechrau’r unfed ganrif ar hugain, mae canran y disgyblion mewn ysgolion Model D wedi cynyddu’n sylweddol, gan arwain at gynnydd mesuradwy mewn cymhwysedd ieithyddol ymysg pobl ifanc. 
Fodd bynnag, fel y nodir mewn dadansoddiadau polisi diweddar, mae’r cynnydd hwn mewn cymhwysedd wedi rhagori ar gynnydd cyfatebol mewn defnydd cymdeithasol. Mae arolygon defnydd stryd a data hunan-adroddedig yn dangos bod llawer o siaradwyr Basgeg newydd yn parhau i ddefnyddio Sbaeneg mewn llawer o sefyllfaoedd anffurfiol. Mae’r bwlch hwn rhwng gwybodaeth a defnydd yn un o brif heriau cyfredol polisi iaith y rhanbarth.
Mae’r darlun yn fwy heriol yn Navarra, lle mae canran y boblogaeth sy’n gallu siarad Basgeg yn llai (tua 9%). Mae data addysgol yn dangos bod cyfraddau cofrestru mewn ysgolion Model D yn arafach eu twf ac wedi aros yn gymharol sefydlog dros yr ugain mlynedd diwethaf. Mae hyn yn adlewyrchu cyfyngiadau strwythurol y system bolisi statws ranbarthol, lle mae maint y parth Basgeg swyddogol yn dylanwadu’n uniongyrchol ar fynediad at addysg drochi ac adnoddau iaith.
Mae ffactorau demograffeg ychwanegol, megis mewnfudo diweddar o wledydd Sbaeneg eu hiaith neu gefndiroedd amlieithog eraill, hefyd yn dylanwadu ar batrymau defnydd. Er bod addysg yn darparu mynediad i’r Basgeg i nifer cynyddol o ddysgwyr ail iaith, mae’r diffyg defnydd y tu allan i’r ysgol yn cyfyngu ar ddyfnder trosglwyddo cymdeithasol, gan gadarnhau’r tensiwn a nodwyd gan Fishman rhwng caffael ffurfiol a chynaliadwyedd cymunedol.
Wrth gymharu’r data o’r ddwy gymuned, daw nifer o batrymau cyffredin i’r amlwg. Yn gyntaf, mae’r ddwy’n dangos llwyddiant cymharol mewn cynhyrchu siaradwyr newydd drwy addysg, ond anhawster parhaus o ran trosi cymhwysedd yn ddefnydd cymdeithasol sefydlog. Yn ail, mae ffactorau demograffeg megis math aelwydydd, daearyddiaeth a symudedd poblogaeth yn parhau i fod yn ddylanwadol ar drosglwyddo rhyng-genedlaethol.
Mae’r data’n awgrymu bod polisïau caffael a statws wedi bod yn llwyddiannus o ran strwythurau ffurfiol, ond bod ffactorau cymdeithasol ac ymddygiadol ar lefel micro yn tanseilio canlyniadau hirdymor. Mae hyn yn tanlinellu’r angen i ddehongli data demograffeg nid fel mesur o lwyddiant polisi yn unig, ond fel dangosydd o’r meysydd lle mae tensiynau rhwng polisi a realiti yn parhau i fodoli.

If the same threatened languages are not first acquired as ethnic mother tongues at home, before children arrive at school, and if, in addition, they are not used out of school, after school and even after schooling as a whole is over, then the school has a much more difficult task on its hands. Its pupils always arrive already speaking another mother tongue rather than the threatened language on behalf of which the school has ostensibly been established. If the school cannot influence the parent body (actual or potential) also to learn and constantly to activate intimately the threatened language, then the school itself becomes one link in an established intergenerational sequence of teaching the threatened language as a second language (ThLSL) and on keeping it as a second language at least for another generation. (Fishman, 2001 t.14)
Mae’r darlun o Gymru a’r Basg yn dangos perthynas anghyflawn rhwng beth mae polisi’n ei addo ar y lefel macro (statws, fframweithiau deddfu, modelau addysg) a’r hyn sy’n digwydd ar y lefel micro (normau, hyder, arfer bob dydd). Yng Nghymru, mae statws swyddogol a safonau iaith yn gyson ar draws y wlad, ond mae Cyfrifiad 2021 yn dangos bwlch rhwng y rhai sy’n gallu siarad Cymraeg a’r rhai sy’n defnyddio’r Gymraeg o ddydd i ddydd, gyda'r cynnydd cryfaf ymhlith pobl ifanc (effaith addysg) ond yn gwanhau ymysg oedolion ac mewn ardaloedd trefol . Yn y Basg, mae’r BAC yn cynnig amgylchedd macro ffafriol (statws; model D yn ehangu), ond mae’r defnydd cymdeithasol yn dal yn is o’i gymharu â chymhwysedd; yn Navarra, mae’r anghysondeb mewn statws yn creu amodau anghyfartal sy’n gwanhau defnydd tu hwnt i barthau swyddogol .
Goblygiad hyn yw fod y dystiolaeth yn ategu’r safbwynt bod cynllunio iaith yn broses ymddygiadol (nid “datrys problemau” yn unig) - rhaid i’r macro gefnogi’r  micro (e.e., arferion gwasanaeth, hyder siaradwyr newydd, cymhellion gweithle) er mwyn i ddeddf a seilwaith droi’n arfer.
Mae Haugen yn dangos bod statws yn ailddosbarthu swyddogaethau iaith, ond nid yw hynny’n cyfateb yn ddiofyn i wella defnydd. Yng Nghymru, er bod statws unffurf (Mesur 2011) yn creu eglurder hawliau, dengys y cyfrifiad ostyngiad net yn y ganran sy’n gallu siarad (−1.2 pwynt) a phatrymau rhanbarthol sy’n tynnu sylw at ddylanwad symudedd a threfoli ar ddefnydd bob dydd . Yn y Basg, mae’r amrywiad statws rhwng y tri tiriogaeth BAC, Navarra ac Iparralde yn creu amodau gwahanol i addysg a gwasanaethau: lle mae statws yn gryf, mae mynediad at addysg a meithrinfeydd yn well; lle nad oes statws neu lle bo’n gyfyngedig, mae’r mynediad hynny yn gwanhau, a hyn yn ei dro yn golygu diffyg defnydd cymdeithasol.
Mae’r ddwy achos yn profi na all statws yn unig ateb y broblem o normaleiddio. Heb bolisi bri sy’n targedu ymddygiad (e.e., ymyriadau sy’n lleihau ofn camgymeriadau, neu sy’n gwobrwyo dechrau sgwrs yn y Gymraeg/Basgeg mewn gwasanaeth), dydy ‘hawl’ i’r wasanaeth ar lefel macro yn golygu dim os nad yw pobl yn fodlon gweithredu eu hawl ar y lefel micro.
Mae’r ddwy gymuned wedi gwneud buddsoddiad trwm mewn addysg—ysgolion cyfrwng Cymraeg yng Nghymru; model D yn y BAC. Y canlyniad yw y to iau gyda mwy o gymhwysedd. Eto i gyd, mae’r data’n dangos nad yw cynnydd mewn cymhwysedd yn golygu cynnydd mewn defnydd yng Nghymru, defnydd rheolaidd tu allan i’r ysgol yw’r her; yn y Basg, mae gallu wedi tyfu’n gyflymach na defnydd mewn llawer o feysydd .
O dan fframwaith GIDS (Fishman), mae addysg yn gweithredu’n bennaf ar gamau ysgol/ieuenctid, ond mae cynaliadwyedd yn dibynnu ar gam 6—trosglwyddo teuluol—a’r cymuned leol. Mae patrymau cyfrifiad Cymru yn dangos mai cartrefi dau oedolyn Cymraeg sy’n trosglwyddo orau; pan nad oes oedolion Cymraeg, mae’r gyfradd trosglwyddo’n isel iawn, gan arwain at ddibyniaeth ar yr ysgol fel llwybr i’r iaith. Yn y Basg, mae model D yn codi cymhwysedd, ond heb ecosystem defnydd cymdeithasol (e.e., chwaraeon, gwaith rhan-amser, masnach), mae’r ddibyniaeth ar Sbaeneg yn parhau mewn sefyllfaoedd anffurfiol.
Felly rhywsut mae’n rhaid symud o ‘addysgu’r iaith’ i ‘ddylunio sefyllfaoedd lle mae’r iaith yn angenrheidiol’—hynny yw, gwneud i’r micro ddibynnu ar y iaith fel arf i gyflawni tasgau cymdeithasol (siopa, gwaith, hobïau), nid fel ‘opsiwn hunaniaethol’ yn unig.
Mae edrych ar hunaniaeth yn hollbwysig i ddeall pam fod yr un polisïau’n cynhyrchu canlyniadau gwahanol. Yn y Basg, mae’r Fasgeg yn cael ei weld fel symboliaeth genedlaethol; mae hyn yn creu ymrwymiad cryf (cymorth i ikastolak, ymgyrchoedd fel Euskaraldia), ond gall hefyd greu norm ddwbl: mae Sbaeneg yn parhau’n norm defnyddiol mewn rhyngweithio cymysg, tra bo Basgeg yn cael ei weld yn norm ideolegol mewn rhai lleoliadau—sy’n caniatáu llithriad ôl-ysgol at Sbaeneg mewn grwpiau cymysg. Yng Nghymru, mae’r Gymraeg yn gysylltiedig â hunaniaeth ddiwylliannol ac addysg; eto gwelir bod patrymau defnydd yn llai sefydlog mewn ardaloedd trefol/sectorau gwaith penodol, sy’n awgrymu bod bri ymarferol yn dal i fod dan ddatblygiad mewn rhai meysydd gwaith a gwasanaeth.
Macro–meso–micro: mae’r bwlch rhwng y macro (Mesur 2011; statws BAC) a’r micro (defnydd bob dydd, gwasanaeth cwsmer Cymraeg, siopa) yn rhy fawr; mae’r angen mwy o ymdrech i gysylltu’r ddau ynghlwm a’i gilydd drwy’r meso (ysgolion, cyflogwyr, cynghorau) gan ddylunio arferion sy’n rhwymo’r micro wrth y macro (e.e., rhagosodiad protocol/polisi yn Gymraeg/Basgeg”, dangosyddion perfformiad ar ddefnydd) .
Targedu’r “pwyntiau trosi” lle mae cymhwysedd yn methu troi’n ddefnydd: cyswllt cyntaf mewn gwasanaethau, tasgau gwaith penodol, a chlybiau/llwyfannau y tu hwnt i’r ysgol.
Cymru: statws unffurf a buddsoddiad addysgol, ond bylchau defnydd sy’n amlygu’r angen am bolisïau ymddygiadol a dyluniad normau yn y meicro‑ryngweithio .
Basg: model addysg trochi a safon batua yn y BAC, ond amrywiad statws ar draws tiriogaethau a phatrwm gallu yn fwy na defnydd sy’n awgrymu mai bri defnyddiol a sefyllfaol (nid symbolaeth yn unig) sy’n troi dysgwr yn ddefnyddiwr rheolaidd.
O dan lens Cooper–Fishman–Hornberger–Baldauf, mae’r ddwy astudiaeth achos yn awgrymu mai’r gwahaniaeth rhwng polisi llwyddiannus a pholisi “ar bapur” yw’r gallu i ail-ddylunio’r amgylcheddau lle mae pobl yn gorfod, yn dymuno, ac yn teimlo’n hyderus i ddefnyddio’r iaith. Mae’r dystiolaeth o’r dosbarthiadau DLG yn y Basg yn dangos sut y gellir troi L2 yn arf byw i gwblhau tasg gymdeithasol ystyrlon, gan gynnig model y gellir ei drosglwyddo i feysydd fel gwaith a gwasanaethau yng Nghymru a’r Basg fel ei gilydd .

